FEMA

המזכירה לביטחון מולדת [[ג'נט נפוליטנו בביקור ב-FEMA]]
הנשיא [[ג'ו ביידן מקבל תדריך על הוריקן איידה בעת ביקורו במטה FEMA]]
הסוכנות הפדרלית לניהול מצבי חירום (באנגלית: Federal Emergencies Management Agency; בראשי תיבות: FEMA) היא סוכנות ממשלתית בארצות הברית, האחראית לטיפול וניהול מצבי חירום כאסונות טבע ומשברי חירום לאומיים.

מאז ה-1 במרץ 2003, הסוכנות היא חלק מהמחלקה לביטחון המולדת, ומשרדה הראשי שוכן בוושינגטון.

==היסטוריה==
הארגון הוקם ב-1 באפריל 1979 כיורש המשרד למוכנות חירום, שנוסד ב-1975, ובעקבות לקחים שהופקו מאסון התפוצצות הקרון המכלי בווייברלי. FEMA הוקמה על ידי נשיא ארצות הברית ג'ימי קרטר. הסוכנות הפכה לסוכנות הפדרלית הראשונה בארצות הברית שהוטל עליה כל תפקידי ההגנה האזרחית במדינה, שעד אז היה זה עבודת מחלקת ההגנה של ארצות הברית וסוכנות המוכנות להגנה אזרחית.

בשנת 1993 ביל קלינטון מינה את ג'יימס לי וויט למנהל FEMA ובשנת 1996 הסוכנות עלתה לרמה של מחלקה בקבינט, אך הנשיא ג'ורג' וו. בוש לא המשיך במגמה זו. לאחר מתקפות ה-11 בספטמבר הקונגרס העביר את חוק ביטחון המולדת בשנת 2002 שהקים את המחלקה לביטחון המולדת של ארצות הברית והכפיף תחת קורת גג אחת מספר סוכנויות פדרליות לאכיפת חוק, לשמירת גבולות והגנה אזרחית. ב-1 במרץ 2003 FEMA איבדה את מעמדה העצמאי והיא הפכה למינהל לתגובה ומוכנות חירום של המחלקה לביטחון המולדת, כשהיא מעסיקה 2,600 עובדים. ב-31 במרץ 2007 שוב הפכה ל-FEMA אך נותרה כפופה למחלקת ביטחון המולדת. הסוכנות פעלה בעת אסון הוריקן קתרינה ב-2005 להגשת סיוע דחוף לתושבי ניו אורלינס שנותרו ללא קורת גג, וכן במהלך הוריקן סנדי ב-2012. תקציבה השנתי של הסוכנות מגיע ל-13 מיליארד דולרים.

ב-2020 הוטל על FEMA הטיפול באספקת ציוד רפואי כדי להתמודד עם התפרצות נגיף הקורונה בארצות הברית. החל מאפריל 2021 בראש הסוכנות עומדת דין קריסוול.

באפריל 2023, FEMA נתבעת על היעדר אנרגיה מתחדשת בבנייה מחדש של רשת החשמל של מדינת פארטו ריקו.

== מחוזות FEMA ==
מחוזות FEMA
הנשיא ביידן בביקור במטה FEMA
* [http://www.fema.gov/about/regions/index.shtm מפה אזורית]
** [http://www.fema.gov/region-i-ct-me-ma-nh-ri-vt מחוז I, בוסטון]
** [http://www.fema.gov/region-ii-nj-ny-pr-vi-0 מחוז II, ניו יורק]
** [http://www.fema.gov/region-iii-dc-de-md-pa-va-wv מחוז III, פילדלפיה]
** [http://www.fema.gov/region-iv-al-fl-ga-ky-ms-nc-sc-tn מחוז IV, אטלנטה]
** [http://www.fema.gov/region-v-il-mi-mn-oh-wi מחוז V, שיקגו]
** [http://www.fema.gov/region-6-contact-us מחוז VI, דנטון]
** [http://www.fema.gov/region-vii-ia-ks-mo-ne-0 מחוז VII, קנזס סיטי]
** [http://www.fema.gov/region-viii-co-mt-nd-sd-ut-wy מחוז VIII, דנבר]
** [http://www.fema.gov/fema-region-ix-arizona-california-hawaii-nevada-pacific-islands מחוז IX, אוקלנד]
** [http://www.fema.gov/fema-region-ix-arizona-california-hawaii-nevada-pacific-islands/fema-region-ix-pacific-area-office מחוז IX, אזור האוקיינוס השקט]
** [http://www.fema.gov/region-x-ak-id-or-wa מחוז X, בוטהל]

== גלריה ==
<gallery>
קובץ:UnitedStatesFireAdministration-Logo.svg|סמל מינהל הכבאות האמריקני - שירות כיבוי האש הפדרלי של ארצות הברית, הכפוף ל-FEMA
קובץ:Flag of the Federal Emergency Management Agency (1979–2003).svg|דגל FEMA בשנים 1979–2003
</gallery>

==תאוריית הקשר==
קיימת תאוריית קשר (תאוריית הקשר על FEMA ) ולפיה הסוכנות היא כסות לכלי להפיכת ארצות הברית למדינת משטרה שתשמש כזרוע ביצוע לכליאת אזרחים אמריקאים במעין מחנות ריכוז (בדומה לכליאת היפנים בארצות הברית) או חינוך מחדש, תוך ביטול החוקה, בשל מצב חירום שיוכרז עקב אסון טבע או אסון ידי אדם. תאוריה זו מתקשרת לתאוריה נוספת ולפיה הבונים החופשיים מפעילים ממשלת צללים והם שעומדים מאחורי תוכנית זו. ישנם הדים שונים לתאוריית קשר זו, כגון פרק בסדרת משפחת סימפסון בה המשפחה נעצרת בעקבות אמירה של ליסה והשיר Endgame של להקת מגאדת'.

== ראו גם ==
*רשות חירום לאומית
*המשרד למצבי חירום של רוסיה
*הסוכנות הלאומית לניהול חירום (מונגוליה)

== קישורים חיצוניים ==

* 

* [http://www.usfa.dhs.gov/ שירות הכבאות האמריקני]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:חירום
קטגוריה:ארצות הברית: ארגונים ממשלתיים
קטגוריה:ארגוני הגנה אזרחית
קטגוריה:המחלקה לביטחון המולדת של ארצות הברית
קטגוריה:וושינגטון די. סי.: ארגונים